Απόστολος Τσαντάς

Ο Απόστολος (Λάκης) Τσαντάς (19 Ιουλίου 1935 - 22 Ιουνίου 2015) ήταν Έλληνας Διεθνής Διαιτητής της Υδατοσφαίρισης (Water Polo) με πλήθος συμμετοχές σε όλο τον κόσμο, ενώ διετέλεσε και Πρόεδρος Α.Ι.Α (Σύνδεσμος Διεθνών Διαιτητών Υδατοσφαίρισης) για τρεις (3) τετραετίες.

Βιογραφία 
Γεννήθηκε στη Νίκαια (Πειραιάς) και παντρεύτηκε την Λαμπρινή με την οποία απέκτησε δύο παιδιά, την Απολλωνία (Πωλίνα) και τον Κωνσταντίνο.
Ο Λάκης Τσαντάς, ήταν από τα ιστορικά μέλη του Συνδέσμου Ελλήνων Διαιτητών Υδατοσφαίρισης. Κατείχε την Προεδρία επί σειρά ετών της ΚΕΔ της Κολυμβητικής Ομοσπονδίας Ελλάδος μέχρι το 2015 και επί πλέον ήταν αιρετό μέλος της Τεχνικής Επιτροπής Υδατοσφαίρισης (TWPC) της LEN (Ευρωπαϊκής Ομοσπονδίας Κολύμβησης), μια εκλογή που τον καταξίωσε στα ανώτατα όργανα διοίκησης της διαιτησίας της Υδατοσφαίρισης στον Ευρωπαϊκό χώρο.

Ο Λάκης Τσαντάς διετέλεσε επί σειρά ετών (από το 1970 έως το 1991) Διεθνής Διαιτητής Υδατοσφαίρισης, με πάρα πολλές συμμετοχές σε κορυφαίες διοργανώσεις στο παγκόσμιο στερέωμα. Ενδεικτικά οι συμμετοχές του ήταν:

Σε Ολυμπιάδες 
 Στο Μόναχο το 1972
 Στο Μόντρεαλ το 1976
 Στη Μόσχα το 1980
 Στο Λος Άντζελες το 1984
 Στη Σεούλ το 1988, και
 Στην Ολυμπιάδα ανατολικών χωρών στη Κούβα το 1984.
Πέραν αυτών έχει παραβρεθεί και έχει παρακολουθήσει αγώνες Υδατοσφαίρισης σε 9 ακόμη Ολυμπιάδες.

Σε Παγκόσμια Πρωταθλήματα 
 Στο Βελιγράδι
 Στο Κάλι το 1975
 Στο Βερολίνο το 1982
 Στο Εκουαντόρ το 1982
 Στη Μαδρίτη το 1986
 Στο Πέρθ (Αυστραλία) το 1991.

Σε Πανευρωπαϊκά Πρωταθλήματα 
 Στην Ισπανία το 1975
 Στο Jonkoping το 1977
 Στο Σπλιτ το 1981
 Στη Σόφια το 1985
 Στο Στρασβούργο το 1987

Σε Παγκόσμια Κύπελλα Νέων 
 Στην Ιταλία το 1981
 Στην Ισπανία το 1983

Σε Ευρωπαϊκά Πρωταθλήματα Νέων 
 Στο Ρότερνταμ το 1970
 Στη Βουδαπέστη το 1978
 Στη Μάλτα το 1985

Σε Μεσογειακούς αγώνες 
 Στη Σμύρνη το 1971
 Στην Καζαμπλάνκα το 1983

Σε Fina Cup 
 Στο Βελιγράδι το 1979

Σε Ευρωπαϊκό Super Final 
 Στην Ελβετία

Σε Final Four Cup 
 Στο Σίμπενικ το 1975
 Στο Σίμπενικ το 1976
 Στο Μιλάνο το 1977
 Στη Ριέκα το 1980

Σε Final Four Champions 
 Στο Παλέρμο το 1977
 Στη Βαρκελώνη το 1981

Το σύνολο των διεθνών αγώνων που έχει διαιτητεύσει είναι 507.

Διετέλεσε για 3 τετραετίες Πρόεδρος της Α.Ι.Α (Σύνδεσμος Διεθνών Διαιτητών Υδατοσφαίρισης).
Βραβεύθηκε από πάρα πολλά Σωματεία, Ομοσπονδίες, τον ΠΣΑΤ το 1978 καθώς επίσης του απονεμήθηκε από την FINA το 2007 το Certificate of Merit.
Συμμετείχε ως καθηγητής σε πολλές Σχολές Διαιτησίας στην Ελλάδα και επίσης σε τέσσερις (4) Σχολές στη Νότια Αφρική το 1976, στην Αίγυπτο το 1981 και σε 2 Σχολές στην Δανία το 1986.
Ορίσθηκε από την L.E.N (Ευρωπαϊκή Ομοσπονδία) ως Delegate διεθνών αγώνων τα έτη 2006, 2007, 2008, 2009, 2010, 2011, 2012.

Από το 1991 έως το 2015 ήταν Delegate αγώνων Υδατοσφαίρισης όλων των Ελληνικών Πρωταθλημάτων και επιπλέον ήταν ο υπεύθυνος για τους ορισμούς των Ελλήνων Διαιτητών και Παρατηρητών Διαιτησίας στα Ελληνικά πρωταθλήματα.

Πληροφορηθείς το θάνατο του Λάκη Τσαντά ο πρόεδρος της ΚΟΕ, Δημήτρης Διαθεσόπουλος, δήλωσε: «Ήταν η ζωντανή ιστορία της υδατοσφαίρισης παγκοσμίως, για σχεδόν 60 χρόνια. Είναι απώλεια σημαντική, για έναν άνθρωπο που ταυτίστηκε με το άθλημα, που το υπηρέτησε με τρόπο μοναδικό από διάφορες θέσεις ευθύνης. [...] Η Ελλάδα και η υδατοσφαίριση ήταν ταυτισμένη με τον Λάκη».

Εξωτερικοί σύνδεσμοι 
 Waterpololive.gr: O μοναδικός Βασίλης Σκουντής «αποχαιρετάει» τον Λάκη Τσαντά!
 Gazzetta: Ο Σταυρόπουλος «αποχαιρετά» τον Λάκη Τσαντά
 Waterpololegends: 1975: The International summit of Baku
 Waterpololegends: 1962: The players of Ethnicos in Barcelona
 Waterpololegends: 1975: The draw of European club Competitions
 Waterpololegends: 1975: Ante Lambasa explains the draw procedures
 Waterpololegends: 1968: The pioneers of Greek Refereeing
 Waterpololegends: 1962: Ethnicos Piraeus in Barcelona
 Waterpololegends: 1972: The International Referrees Congress
 Waterpololegends: 1975: The referres summit at Baku, USSR

Πηγές 

Έλληνες διαιτητές της υδατοσφαίρισης